Seetõttu püüan nüüd, mil tänavune erakordselt uhke suvi on kui noaga lõigatult otsa saanud, asendudes tuulise ja sajuse varasügisega, asuda vahepealseid rohkeid  retki ja vaatlusi kokku võtma. Ajasäästu huvides realiseerub see nädalaülevaadetena, millest ei leia enam ülidetailseid marsruutide kirjeldusi ega täielikke illustreeritud liigiloendeid. Selle asemel piirdun üldistavate kommentaaride, retkede lühitutvustuste, põnevaimate kohtumiste jm seikade kirjeldamise ja vaid kõige huvitavamate/õnnestunumate kaadrite äratoomisega. Loetavuse parandamiseks püüan sisse seada ka selgema struktuuri. Täiendava uuendusena hakkavad nädalakokkuvõtes sisalduma viited Fotoalbumi  kaustavahemikele, kus (loodetavad) eriti suured huvilised saavad tutvuda põhjaliku valiku fotodega igalt kirjeldatavalt retkelt.